પરેશભાઇ ધાનાણીએ વધુમાં જણાવ્યું હતું કે, ભાજપ સરકાર આ કૌભાંડને છાવરતી હોય તેમ આગ લાગ્યાની ઘટનાઓમાં કોઇ પણ જાતની તપાસ કરી શકી નથી. જ્યારે મોટા માથાઓ આ કૌભાંડમાં સંડોવાયા હોય સરકાર તેમનો બચાવ કરવા પ્રયત્નો કરી રહી છે. મગફળી કૌભાંડ અંગે રાજ્યવ્યાપી કોંગ્રેસ દ્વારા આંદોલન શરૂ કરાશે. બે દિવસ પહેલા પેઢલા ખાતે પણ મગફળીની બોરીઓમાં ધૂળના ઢેફા નીકળતા પાપ છાપરે ચડી જાહેર થવા પામ્યું છે. સરકારે 900 રૂ.ના ભાવે મગફળી ખરીદી હતી તે માલ વેપારીઓને વહેંચવા સુધીમાં 350 રૂ. જેટલો ખર્ચ થયો હતો, બાદમાં તે જ મગફળી વેપારીઓને 600થી700માં આપી ખોટ કરી છે ત્યારે સરકાર સ્પષ્ટતા કરે કે મગફળી ખરીદ કૌભાંડમાં કુલ કેટલું નુકશાન અને કેટલું કૌભાંડ થયું છે.